ओबामा का मुखौटा पहने अपराधी ने बैंक लूटा  
ओबामा का मुखौटा पहनकर लूटपाट करने वाले एक व्यक्ति ने फिर एक वारदात को अंजाम देते हुए इस बार एक ऑस्ट्रियाई बैंक पर हाथ साफ कर दिया।
अमेरिकी राष्ट्रपति बराक ओबामा का मुखौटा पहनकर लूटपाट करने वाले एक व्यक्ति ने फिर से एक घटना को अंजाम दिया और इस बार उसने एक ऑस्ट्रियाई बैंक पर हाथ साफ कर दिया।  पुलिस ने एक बयान में कहा कि इस लुटेरे ने हैंडनबर्ग स्थित एक बैंक को स्थानीय समयानुसार शाम छह बजे इसके बंद होने से ठीक पहले लूट लिया। पुलिस का मानना है कि इस घटना को उसी व्यक्ति ने अंजाम दिया होगा, जो पिछले दो साल से ओबामा का मुखौटा पहनकर बैंकों में लूटपाट की इस तरह की घटनाओं को अंजाम दे रहा है।  इस व्यक्ति ने बंदूक के बल पर बैंक कर्मचारियों को धमकाया और धन देने को कहा। पुलिस ने बयान में यह नहीं बताया कि बैंक से कितना धन लूटा गया, लेकिन दैनिक क्रोनेन्जीटुंग ने अपने ऑनलाइन संस्करण में बताया कि लुटेरा करीब 10 हजार यूरो लूट ले गया।